স্বাতীলেখা সেনগুপ্ত

স্বাতীলেখা সেনগুপ্ত (২২ মে ১৯৫০ -  ১৬ জুন ২০২১  ) ছিলেন একজন বিখ্যাত  এবং কিংবদন্তি ভারতীয় বাঙালি মঞ্চাভিনেত্রী। ভারতীয় থিয়েটারে অভিনয়ে তার অবদানের জন্য তিনি সংগীত নাটক অকাডেমি পুরস্কার পেয়েছেন। তার সহজ সরল ও প্রাণবন্ত অভিনয়ের জন্য দর্শকপ্রিয়তা পেয়েছিলেন ব্যাপক।

কাজ
১৯৭০-এর শুরুর দিকে ইলাহাবাদে এ. সি. বন্দ্যোপাধ্যায়ের নির্দেশনার অধীনে স্বাতীলেখা থিয়েটারে কাজ শুরু করেন। তিনি বি. ভি. কারাট, তাপস সেন ও খালেদ চৌধুরীর মতো লোকের উৎসাহও পেয়েছেন। ১৯৭৮ সালে তিনি কলকাতায় চলে আসেন এবং নান্দীকার নাট্যদলে যোগদান করেন। নান্দীকারে রুদ্রপ্রসাদ সেনগুপ্তের নির্দেশনায় তিনি কাজ করতে থাকেন।

১৯৭৫ সালে সত্যজিৎ রায় নির্দেশিত ঘরে বাইরে ছবিতে ভিক্টর বন্দ্যোপাধ্যায় ও সৌমিত্র চট্টোপাধ্যায়ের সাথে তিনি মুখ্য নারী চরিত্রে অভিনয় করেন। বিশ্বকবি রবীন্দ্রনাথ ঠাকুরের ঘরে বাইরে উপন্যাসের উপর ভিত্তি করে ছবিটি বানানো হয়েছিল।

চলচ্চিত্রসমূহ
 বৎসর  চলচ্চিত্র  ভূমিকা  পরিচালক ২০২১ ধর্মযুদ্ধ আম্মি  রাজ চক্রবর্তী ২০২১ বেলা শুরু  আরতি সরকার নন্দিতা রায়
শিবপ্রসাদ  মুখোপাধ্যায় ২০১৯  বরফ  শুভমের মা  সুদীপ চক্রবর্তী  ২০১৫ বেলাশেষে  আরতি মজুমদার  নন্দিতা রায়
শিবপ্রসাদ  মুখোপাধ্যায় ১৯৮৫ ঘরে বাইরে  বিমলা সত্যজিৎ রায়

পুরস্কার

ভারতীয় থিয়েটারে অভিনয়ে অবদানের জন্য ২০১১ সংগীত নাটক অকাডেমি পুরস্কার
পশ্চিমবঙ্গ থিয়েটার জার্নালিস্ট অ্যাসোসিয়েশন পুরস্কার
পশ্চিমবঙ্গ নাট্য অকাডেমি পুরস্কার।

জীবনাবসান
স্বাতীলেখা দীর্ঘদিন কিডনির সমস্যায় ভুগছিলেন। কলকাতার এক বেসরকারি হাসপাতালে ২৫ দিন ধরে আই সি ইউ তে চিকিৎসা চলছিল। ২০২১ খ্রিস্টাব্দের ১৬ই জুন বুধবার দুপুরে শেষ নিঃশ্বাস ত্যাগ করেন।

তথ্যসূত্র

বহিঃসংযোগ


বিষয়শ্রেণী:১৯৫০-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:বাঙালি থিয়েটার ব্যক্তিত্ব
বিষয়শ্রেণী:ভারতীয় মঞ্চ অভিনেত্রী
বিষয়শ্রেণী:সংগীত নাটক অকাদেমি পুরস্কার প্রাপক
বিষয়শ্রেণী:পশ্চিমবঙ্গের অভিনেতা
বিষয়শ্রেণী:প্রয়াগরাজের অভিনেত্রী